ระเบียบกรุงเทพมหานครระเบียบกรุงเทพมหานครว่าด้วยวิธีปฏิบัติเกี่ยวกับการชำระภาษีผ่านธนาคารพ.ศ. ๒๕๓๔ เพื่อให้การชำระภาษีตามพระราชบัญญัติภาษีโรงเรือนและที่ดินพุทธศักราช ๒๔๗๕ พระราชบัญญัติภาษีบำรุงท้องที่ พ.ศ. ๒๕๐๘ และพระราชบัญญัติภาษีป้ายพ.ศ. ๒๕๑๐ ในกรุงเทพมหานครเป็นไปด้วยความสะดวกรวดเร็ว เป็นผลดีทั้งผู้ชำระภาษีและกรุงเทพมหานครอาศัยอำนาจตามความในมาตรา ๔๙ แห่งพระราชบัญญัติระเบียบบริหารราชการกรุงเทพมหานคร พ.ศ.๒๕๒๘ ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ ระเบียบนี้เรียกว่า ระเบียบกรุงเทพมหานครว่าด้วยวิธีปฏิบัติเกี่ยวกับการชำระภาษีผ่านธนาคาร พ.ศ. ๒๕๓๔ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิกระเบียบกรุงเทพมหานคร ว่าด้วยการชำระภาษีผ่านธนาคารพ.ศ. ๒๕๑๙ บรรดาข้อบังคับ ระเบียบ หรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้ภาษี หมายความว่าภาษีตามกฎหมายว่าด้วยภาษีโรงเรือนและที่ดิน ภาษีบำรุงท้องที่ และภาษีป้ายธนาคาร หมายความว่าธนาคารที่กรุงเทพมหานครตกลงให้รับชำ ระภาษีแทนกรุงเทพมหานครข้อ ๕ ให้ปลัดกรุงเทพมหานครรักษาการตามระเบียบนี้และให้มีอำนาจออกคำสั่งเพื่อปฏิบัติการให้เป็นไปตามระเบียบนี้ รวมทั้งให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ด้วยหมวด๑วิธีปฏิบัติสำหรับผู้ชำระภาษี ข้อ ๖ การชำระภาษีผ่านธนาคาร ผู้ชำระภาษีต้องส่งหลักฐานดังต่อไปนี้ต่อธนาคาร(๑) ภาษีโรงเรือนและที่ดิน ต้องแสดงใบแจ้งรายการประเมิน(ภ.ร.ด. ๘)(๒) ภาษีบำรุงท้องที่ ต้องแสดงหนังสือแจ้งการประเมิน(ภ.บ.ท. ๙) ในปีแรกที่มีการตีราคาปานกลางที่ดิน หรือในปีแรกที่ทำการประเมิน ส่วนในปีต่อไปต้องแสดงใบเสร็จรับเงินภาษีของปีที่ล่วงแล้ว(๓) ภาษีป้าย ต้องแสดงหนังสือแจ้งประเมิน (ภ.ป. ๓)ข้อ ๗ การชำระภาษีผ่านธนาคาร ให้ชำระเฉพาะภาษีที่จะต้องชำระโดยไม่ต้องเสียค่าธรรมเนียมใดๆให้แก่ธนาคารและผู้ชำระภาษีจะมอบให้ผู้ใดนำหลักฐานไปชำระแทน โดยไม่ต้องมีใบมอบอำจานก็ได้ข้อ ๘ การชำระภาษีผ่านธนาคาร อาจชำระเป็นเงินสดหรือเป็นเช็คก็ได้หากชำระเป็นเช็คต้องเป็นเช็คคร่อมและสั่งจ่ายให้ กรุงเทพมหานคร เท่านั้นและต้องมีบัญชีเงินฝาก ณ ธนาคารที่รับชำระภาษีหมวด๒วิธีปฏิบัติสำหรับธนาคาร ข้อ ๙ การรับชำระภาษีผ่านธนาคาร ให้ธนาคารรับเฉพาะภาษีที่ชำระก่อนครบกำหนดไม่น้อยกว่า๙ วัน เท่านั้นข้อ ๑๐ เมื่อธนาคารรับเงินภาษีตามหลักฐานที่ผู้ชำระภาษีนำมาแสดงตามข้อ๖ ให้ธนาคารออกหลักฐานการรับเงินภาษีแต่ละราย แต่ละประเภท โดยจัดทำเป็น ๔ ชุด ชุดที่๑ มอบให้ผู้ชำระภาษีชุดที่ ๒ และชุดที่ ๓ ส่งให้กรุงเทพมหานคร หลักฐานการรับเงินทั้ง๓ ชุดนี้ ต้องมีลายมือชื่อของผู้มีอำนาจของธนาคารและประทับตราไว้เป็นหลักฐาน ชุดที่๔ ธนาคารเก็บรักษาไว้ข้อ ๑๑ ธนาคารต้องนำเงินภาษีที่ได้รับชำระ เข้าบัญชีกรุงเทพมหานครทันทีข้อ ๑๒ ให้ธนาคารจัดทำเอกสารรายการประกอบด้วยหลักฐานที่ผู้ชำระภาษีนำมาแสดงตามข้อ๖ นั้น ส่งมอบให้แก่กรุงเทพมหานคร โดยแยกรายการแต่ละสำนักงานเขตตามแบบ ภ.ธ. ๑ท้ายระเบียบนี้เอกสารตามวรรคหนึ่งให้จัดทำเอกสารรายการเป็น ๓ ชุดส่งให้กรุงเทพมหานครลงรับไว้เป็นหลักฐานภายใน ๘ วัน นับแต่วันได้รับชำระภาษีจากผู้ชำระภาษีพร้อมเอกสารหลักฐานตามข้อ๖ และข้อ ๑๐ และให้กรุงเทพมหานครส่งชุดที่ ๓ คืนธนาคารเก็บไว้เป็นหลักฐานข้อ ๑๓ ให้ธนาคารรับใบเสร็จรับเงินที่กรุงเทพมหานครออกให้ผู้ชำระภาษีตามข้อ๑๕ พร้อมทั้งหลักฐานตามข้อ ๖ ที่ธนาคารส่งให้แก่กรุงเทพมหานคร ตามข้อ ๑๒ คืนไปเพื่อส่งมอบให้แก่ผู้รับชำระภาษีต่อไปหมวด๓วิธีปฏิบัติของกรุงเทพมหานคร ข้อ ๑๔ ให้งานรายได้ สำนักงานเขต หรือกองการเงิน สำนักการคลังประทับข้อความว่าการชำระเงินผ่านธนาคารต้องชำระก่อนครบกำหนดไม่น้อยกว่า๗ วัน ลงในภ.ร.ด. ๘, ภ.บ.ท. ๙ ภ.ป. ๓ และใบเสร็จรับเงินภาษีบำรุงท้องที่ประจำปีทุกฉบับข้อ ๑๕ เมื่อกองการเงิน สำนักการคลัง ได้รับเอกสารหลักฐานการชำระภาษีตามข้อ๖ ข้อ ๑๐ และข้อ ๑๒ จากธนาคารซึ่งได้ส่งมอบตามข้อ ๑๒ แล้ว ให้กองการเงิน สำนักการคลังตรวจสอบและออกใบเสร็จรับเงินส่งให้ธนาคารเพื่อมอบให้ผู้ชำระภาษีต่อไปหมวด๔ผลการชำระภาษีผ่านธนาคาร ข้อ ๑๖ กรณีผู้ชำระภาษีได้ชำระภาษีเกินจำนวนหรือได้ชำระโดยไม่มีหน้าที่ต้องชำระให้ผู้ชำระยื่นคำร้องขอคืนเงินภาษีต่อพนักงานเจ้าหน้าที่ของสำนักงานเขตที่แจ้งการประเมินเท่านั้นข้อ ๑๗ การชำระภาษีต่อธนาคารตามรายการ จำนวนเงิน และภายในกำหนดเวลาตามกฎหมายโดยถูกต้องแล้วย่อมมีผลนับแต่วันที่ธนาคารได้รับชำระภาษี แต่จะสมบูรณ์ตามกฎหมายต่อเมื่อกรุงเทพมหานครได้ออกใบเสร็จรับเงินให้แล้วประกาศณ วันที่ ๒๘ มีนาคม พ.ศ. ๒๕๓๔พลตรีจำลอง ศรีเมืองผู้ว่าราชการกรุงเทพมหานคร[เอกสารแนบท้าย]๑.แบบรายการผู้ชำระภาษีผ่านธนาคาร (ภ.ธ. ๑)(ดูข้อมูลจากภาพกฎหมาย)วัชศักดิ์/ผู้จัดทำ๑๖พฤษภาคม ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๕๑ ง/หน้า ๒๒/๒๗ เมษายน ๒๕๕๐